Fliekvlooi Floris se fliekresensie: Racheltjie de Beer | Maroela Media
Het baie meer verwag. Nie die beste Afrikaanse film nog nie. Die storie was baie dun gewees en het begin lank raak. Publiek kan nie Eskom se korrupsie en wanadministrasie finansier nie - AfriForum
◀ Kempton Park-buurtwag spoor verdagte op wat geld verduister
AfriForum Maand van Selfstandigheid-aksie: Grafte van historiese figure skoongemaak ▶
Publiek kan nie Eskom se korrupsie en wanadministrasie finansier nie
Oktober 12, 2017 deur Natasha Venter
AfriForum en AfriSake het vandag hul geskrewe kommentaar rakende die elektrisiteitsverhoging wat Eskom vir die 2018/2019- finansiële jaar aangevra het, by die Nasionale Energie Reguleerder van Suid-Afrika (NERSA) ingedien. Dié organisasies voer aan dat die kostes van Eskom se beweerde korrupte aktiwiteite en wanadministrasie by die berekening van die verhoging in die komende jaar se elektrisiteitstarief uitgesluit moet word.
Die McKinsey/Trillian-sage waar R1,6 miljard na bewering onwettig aan dié maatskappye betaal is;
Die beweerde onwettige uitbetaling van bonusse aan sekere senior Eskom-beamptes ter waarde van R5 miljoen;
Die beweerde onwettige vooruitbetaling aan die Gupta-maatskappy Tegeta (R659 miljoen);
Die beweerde onwettige afskryf van ’n boete van bykans R2 miljard wat aan Tegeta opgelê is;
Beweerde tenders (bykans R1 miljard) toegeken aan ’n maatskappy wat gedeeltelik besit word deur Matshelo Koko, dogter van die waarnemende hoof uitvoerende beampte van Eskom;
Die beweerde vrugtelose en vermorste uitgawes en oorspandering op die Ingula-, Medupi- en Kusile-kragstasies;
Die beweerde onwettige insluiting van voorsiening vir betalings aan onafhanklike kragvoorsieners, alhoewel die kontrakte vir die nuutste “venster” nog nie met die onafhanklike kragvoorsieners gesluit is nie.
Volgens Charles Castle, bestuurder van die arbeidsregadvieseenheid by AfriSake, moet privaat energieverskaffers toegelaat word om die mark te betree.
“Die grootskaalse bedrog wat tans in Eskom aan die orde van die dag is, dien as genoegsame bewyse dat hierdie tipe monopolie onder staatsbeheer tot nadeel van nie net die sakesektor is nie, maar ook die breër publiek. Die speelveld is nie gelyk nie, en dít te wyte aan magsmisbruik. Eskom se bestuur en die parlementêre komitee getaak met die ondersoek na die beweerde bedrog in Eskom moet verseker dat die verantwoordelike partye aan die pen ry en dat die sakesektor en breër publiek nie weereens slagoffers van tariefverhogings is nie.”